**CENU APTAUJA Nr. TNPz 2022/75**

 **“Starptautiskas ILCA 4 klases švertlaivas iegāde komplektācijā ar ratiņiem un augšējo pārvalku” (atkārtots)**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: “Starptautiskas ILCA 4 klases švertlaivas iegāde komplektācijā ar ratiņiem un augšējo pārvalku” (atkārtots).
	2. Prasības norādītas pievienotajā 2. pielikumā – Tehniskā specifikācija.
	3. Paredzamais līguma izpildes laiks piegādei: līdz **2022. gada 30. augustam.**
	4. Piegādes adrese: Zvejnieku iela 7, Roja, Talsu novads, LV-3264.
	5. Paredzamā līgumsumma nedrīkst pārsniegt **EUR 9 999,00** (deviņi tūkstoši deviņi simti deviņdesmit deviņi *euro* un 00 centi) bez PVN.
	6. Līgums ar šīs cenu aptaujas uzvarētāju tiks noslēgts nekavējoties pēc cenu aptaujas rezultātu izziņošanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2022. gada 3. jūnijam plkst. 9:00.**
	2. Kontaktpersona: Rojas sporta skolas vadītāja Tatjana Kirilova, tālr. 29617771, e‑pasts: sportaskola@roja.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums Nr. TNPz 2022/75, “Starptautiskas ILCA 4 klases švertlaivas iegāde komplektācijā ar ratiņiem un augšējo pārvalku” (atkārtots).
3. **Piedāvājuma noformēšana:**
	1. Piedāvājumam pilnībā jāatbilst 2. pielikumam – Tehniskai specifikācijai.
	2. Piedāvājums jāiesniedz, aizpildot Pretendenta pieteikumu un finanšu piedāvājumu (1. pielikums).
	3. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	4. Pretendents iepriekšējo 5 (piecu) gadu laikā (2017., 2018., 2019., 2020., 2021. un 2022. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikta starptautiskas ILCA klases švertlaivas piegāde komplektācijā ar ratiņiem un augšējo pārvalku. Pie iesniedzamajiem dokumentiem jāpievieno aizpildīts 3. pielikums – Pretendenta kvalifikācija un pieredze.
	5. Pie iesniedzamajiem dokumentiem jāpievieno apliecinošs dokuments, kas pierāda pretendenta atbilstību prasītajai pieredzei, klāt pievienojot vismaz 1 pozitīvu atsauksmi no pasūtītāja.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi**: Visa līgumā paredzētā summa tiks samaksāta 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.